cyanic-selkie/wikianc huggingface dataset:
Settere
Historien bak
Opphavet er uklart, men man tror at en gamle spanske pointertyper og spaniels finnes i de tidlige blodslinjene. I 1576 skrev John Caius (født John Kaye) om en spesielt langbent hund som ble benyttet til å jakte rapphøns i boken Of Englishe Dogges: The Diuersities, the Names, the Natures, and the Properties, og han beskrev den som «setter». Denne hunden tok stand og markerte fuglens posisjon på settervis, i motsetning til mer kortbente spaniels som snarere jaget fuglen inn i et fangstnett. Dette er trolig den første beskrivelsen man har av en såkalt setter, men det er lite trolig at denne hunden kunne kalles en egen hunderase. Man kan imidlertid tenke seg at slike hunder må ha dannet grunnlaget for dagens settere.
Settere og spaniels ble opprinnelig brukt til såkalt nettjakt. Når jegeren skulle kaste nettet over byttet, som enten var fugl eller småvilt, var det preserende at hunden la seg ned, slik at den ikke kom i veien for kastet. Det er derfor overveiende sannsynlig at uttrykket setter har en sammenheng med denne egenskapen.
Heckler & Koch HK416
HK416 er et moderne automatgevær fra tyske Heckler & Koch (HK).
HK416 er det norske Forsvarets automatgevær. Det brukes også av amerikanske USMC, Delta Force og DEVGRU, og har erstattet FAMAS i Frankrike, samt den taiwanske kystvakten. I tillegg har noen amerikanske politistyrker tatt det i bruk. HK416 i original utførelse selges ikke på det sivile markedet. Et konkurransevåpen begrenset til halvautomatisk ild markedsføres som MR223 (Match Rifle) i Europa og MR556 i USA. Bortsett fra enkelte forskjeller i avtrekkermekanismen, tykkere løp og små endringer for å forhindre bruk av helautomatisk mekanisme i et halvautomatisk gevær er geværene stort sett like. MR223, samt «storebroren» MR308 (som er en sivil utgave av HK417) kan i Norge erverves til konkurranseskyting i regi av DSSN og NROF.
Historie og utvikling
Heckler & Koch hadde tidligere vært involvert i å utbedre feil på det britiske SA80-systemet, og dette hadde vakt en viss oppsikt innenfor håndvåpenkretser internasjonalt. HK ønsket å fortsette suksessen, og lette etter en amerikansk avdeling som kunne låne dem et antall Colt M4-karabiner og delta i testingen. M4, og opphavet M16, var og er utbredte våpen, men deres svake punkt er gassystemet, som til en viss grad er følsomt for inntrengning av skitt.
HK hadde problemer med å finne en amerikansk avdeling som var interessert, før Delta Force, som på den tiden evaluerte andre håndvåpen, kom på banen. Man ble enig om å se på kun gassystemet, og la andre forbedringspotensialer ligge. Blant annet vurderte man å forbedre magasinet, men dette ville gjøre at man ikke kunne bruke de svært utbredte AR15/M16-magasinene (STANAG 4179) som allerede var i omløp. HK valgte likevel å gi våpenets magasinbrønn en mer vannrett profil, til forskjell fra M16 og M4s svakt vinklede magasinbrønn. Dette gjør at enkelte magasiner som passer i M16/M4 ikke passer i HK416 – som oftest sivilt produserte magasiner i plast.
Geværet het opprinnelig HK M4, men på grunn av søksmål fra nettopp Colt gikk man bort fra dette.
Gassystemet som HK bruker på G36 og XM8 ble tilpasset de fysiske målene til M4, og man fikk et system som både var mer pålitelig og gjorde at andre komponenter i våpenet varte lenger. Man utviklet også en noe større versjon for 7,62 mm ammunisjon, som fikk navnet HK417. Det norske forsvaret vil kjøpe inn et mindre antall av disse til bruk som skarpskytterrifler.
Nye sikteskinner ble også montert. Moderne håndvåpen kan utrustes med en rekke forskjellige siktemidler og lyskilder, og et system for å håndtere dette ble tatt fram.
Teknisk
Løpet på HK416 er kaldsmidd. Skyvekolben, som sitter på et kommersielt bufferrør, er justerbar innenfor et område på rundt 10 cm.
Mekanismen virker ved at kruttgassene virker på et stempel, som igjen driver mekanismen, et roterende sluttstykke, til å kaste ut hylsen, spenne hammeren og lade et nytt skudd. Dette tilsvarer systemet i G36, en rifle som Forsvaret også vurderte ved utskiftingen av AG3. G36 har vært i bruk i Norge av KJK, da i G36KV-utgaven.
Våpenet er utstyrt med Picatinnyskinner over fra bak på glidekassen frem til gassblokka, i tillegg til under og på begge sider av våpenets løp for å montere grep, siktemidler, lys og annet tilbehør. HK 40 mm HK AG416 granatkaster kan også monteres under løpet. For økt kompatibilitet har flammedemperen på HK416 lik utvendig utforming som A2-flammedemperen til M4/M16, med hovedforskjell i antall luftehull samt at metriske M15x1 gjenger er brukt istedenfor 1/2"-28.
Våpenet er ca. 95 % symmetrisk med pistolgrep, sikring, ladearm, monteringsskinner og bæreremsfester som gjør at det kan brukes like effektivt av både vanlige og links-skyttere. På høyre side av våpenet er en forskyverknapp, forward assist, som gjør at skytter kan dytte sluttstykket fremover, hvis ladingen blir ufullstendig.
Alle smådeler på våpenet, for eksempel låsepinner som holder sluttstykket sammen, er ikke løse deler, men deler som sitter fast på våpenet. Disse er det mindre sannsynlig at brukeren klarer å miste under pussing i felt. Verktøy er ikke nødvendig ved vanlig feltvedlikehold, da brukeren kan adskille våpenet ved å trykke to låsepinner mot høyre. Når bakre låsepinne er trykket ut, vil upperen pivotere på den fremre låsepinnen, og om denne også trykkes ut adskilles upper og lower. For å ta ut sluttstykke og ladearm trenger kun bakre låsepinne å fjernes. Forskjeftet kan løsnes med skrujern eller en av låseklakkene på sluttstykkehodet. Dette må fjernes for å pusse stempelhodet og resten av stempelmekanismen.
Innføringen i Norge
Det norske forsvaret hadde i 2007 tre ulike automatgeværer i aktiv tjeneste.
Det ble bestemt at alle avdelingene, inkludert spesialstyrkene, skal gå over til å bruke HK416. HK416 er basert på mekanikken til G36 og utseende til M4 (og M4s klone C8), så overgangen for de to sistnevnte er ikke vesentlig. Forskjellen for C8SFW-brukerne vil i utgangspunktet kun være at geværet tåler mer skitt før det får funksjonsfeil, grunnet den gode mekanikken som man utviklet til G36.
I alt skal Norge kjøpe 23,000 til 24,000 våpen. I januar 2019 ble det bestilt 11,000 nye HK416 fra Heckler & Koch. Disse skal byttes ut med de siste AG-3 som ble brukt i Heimevernet i tillegg til å øke driftsreserven. De nye våpnene skal bli levert innen 2022 og markerer derfor slutten på utskiftingen av AG-3.
University of Edinburgh
University of Edinburgh (skotsk-gælisk: Oilthigh Dhùn Èideann) ble grunnlagt i 1582. Det ligger, som navnet forteller, i Edinburgh i Skottland. Det er det sjette eldste universitetet på De britiske øyer. Universitetet er blant de største i Storbritannia og spilte en viktig rolle i dannelsen av byens rykte som en intellektuell hovedstad i opplysningstiden samt ga den dets kallenavn, «Nordens Athen». Blant alumniene finnes ni nobelprisvinneer.
Universitet har plassert seg innenfor topp 25 på flere internasjonale rangeringer.
Historie
Grunnleggingen av universitetet tilskrives Biskop Robert Reid ved St. Magnuskatedralen i Kirkwall på Orknøyene. Etter hans død i 1558 donerte han en formue som var tilstrekkelig for å begynne byggingen. Universitetet ble oppdrettet med et royal charter av Jakob VI i 1582 og ble det fjerde skotske universitetet, til tross for at det langt mer folkerike England bare hadde to.
Rwandisk franc
Franc (fransk: franc rwandais, kinyarwanda: Ifaranga y'u Rwanda; ISO 4217: RWF, også RWFR) er valutaen i Rwanda. Den er delt inn i 100 centime og forkortes ofte RF.
University of Edinburgh
QS World University Rankings
QS World University Ranking Supplement : 2013: 17. beste i verden og 7. beste i Europa. 2012: 21. beste i verden og 6. beste i Europa. 2011: 20. beste i verden og 6. beste i Europa.
Rwandisk franc
Historie
Det er planer om å introdusere en ny felles valuta, en ny østafrikansk shilling, for de fem medlemsstatene i Det østafrikanske fellesskap innen slutten av 2009.
University of Edinburgh
Times Higher Education Supplement
Times Higher Education Supplement World University Rankings kåret i 2007 University of Edinburgh som følgende:
Lawrence Kohlberg
Lawrence Kohlberg (født 25. oktober 1927, død 19. januar 1987) var en amerikansk utviklingspsykolog. Han ble kjent for sine teorier om moralsk utvikling, og var meget inspirert av Jean Piaget. Kohlberg kom med en teori om at vår moralske modningsprosess går gjennom seks kvalitativt forskjellige stadier, fordelt på tre nivåer. Stadiene er ikke-reversible, og følger hverandre sekvensielt. Alder er kun delvis knyttet til hvert av stadiene.
University of Edinburgh
Times Higher Education Supplement
Times Higher Education Supplement [THES] World University Rankings kåret i 2008 University of Edinburgh som følgende:
Lawrence Kohlberg
Kohlberg presiserte sterkt at hans teorier baserer seg på moralsk resonnering, fremfor moralske følelser og handlinger. Med inspirasjon fra Piagets teorier hevdet han at den moralske utviklingen kom som et resultat av en feil i assimileringsprosessen.
University of Edinburgh
Times Higher Education Supplement
Times Higher Education Supplement [THES] World University Rankings kåret i 2009 University of Edinburgh som følgende:
Lawrence Kohlberg
Kohlberg utviklet en målemetode, kalt Moral Judgement Interview (MJI), for å måle den moralske resonneringen. Dette intervjuet består av ni hypotetiske moralske dilemmaer, der intervjuobjektet skal begrunne besvarelsene sine. Et kjent hypotetisk moralsk dilemma er "Heinz Dilemma": Heinz' kone har blitt syk, og trenger medisiner for å overleve. Medisinene er imidlertid dyre, og Heinz økonomi strekker ikke til. Er det da riktig av Heinz å stjele denne medisinen, når dette kan redde hans kone?
University of Edinburgh
The Guardian University Guide
The Guardian University Guide 2008, en nasjonal kåring, rangerte de forskjellige disiplinene i University of Edinburgh som følgende:
Lawrence Kohlberg
Kohlbergs stadier for moralsk utvikling
Det har også vært rettet kritikk mot teoriene til Kohlberg. Carol Gilligan hevdet blant annet at Kohlberg feilaktig ignorerer kjønnsmessige forskjeller på hvordan man resonnerer. Og hun hevder videre at menn er mest rettferdighetsorienterte, mens kvinner er mer omsorgsorienterte. Det er også enkelte som mener Kohlberg har oversett kulturelle aspekter ved den moralske resonneringen og at stadiene ikke kan kalles universelle. Videre hevder flere at situasjon og kontekst spiller en langt større rolle for vår moralske resonnering enn det Kohlberg antok. Dessuten er det stilt spørsmål om hvorvidt de moralske dilemmaene (i MJI) blir for hypotetiske.
Kohlbergs bidrag til spørsmål rundt moralsk utvikling, og til psykologien generelt, regnes av mange som høyst verdifullt.
Fetsund stasjon
Fetsund stasjon er en av de opprinnelige stasjonene på Kongsvingerbanen, 8,12 km fra Lillestrøm, og åpnet i 1862. Den betjenes av lokaltog L14 mellom Asker - Oslo S - Kongsvinger. Det finnes et busstopp på stasjonen som heter "Fetsund Stasjon" som betjenes av Ruters busslinje 875 (Trøgstad - Lillestrøm), bussen har bare 2 avganger i rushtiden på morgenen og ettermiddagen. 2 busser til Lillestrøm på morgenen og 2 busser til Trøgstad på ettermiddagen.
Óscar Boniek García
Óscar Boniek García Ramírez (født 4. september 1984 i Tegucigalpa) er en honduransk profesjonell fotballspiller som spiller for den amerikanske fotballklubben Houston Dynamo. Han spiller forsvar, og er også en del av. Boniek García har spilt for flere andre klubber i sin karriere, blant annet CD Marathón fra Honduras.
Han ble tatt ut til Fotball-VM 2010 i Sør-Afrika og til Fotball-VM 2014 i Brasil.
Arbeidsforskningsinstituttene
Arbeidsforskningsinstituttene bestod av flere statlige forskningsinstitutter i Norge fra 1964 til 1987. De var Yrkeshygienisk institutt (med seksjoner for yrkesmedisin, toksikologi, og yrkeshygienisk seksjon for analyser, samt bibliotek), Arbeidsfysiologisk institutt, Arbeidspsykologisk institutt og (fra 1981) Muskelfysiologisk institutt.
I 1986 ble Arbeidspsykologisk institutt skilt ut som Arbeidsforskningsinstituttet, de andre instituttene skiftet kort etter navn til Statens senter for arbeidsmedisin og yrkeshygiene, og deretter i 1989 til Statens arbeidsmiljøinstitutt.
En forløper for instituttene var et laboratorium for kjemisk analyse og vurdering av eksponering i norsk arbeidsliv som ble etablert av Direktoratet for arbeidstilsynet i 1947, og som utviklet seg til Yrkeshygienisk institutt i 1963.
Total Nonstop Action Wrestling
Total Nonstop Action Wrestling (TNA) er et amerikansk wrestlingforbund stiftet av Jeff Jarrett og hans far Jerry Jarrett i mai 2002.
TNA var opprinnelig et medlem av National Wrestling Alliance og var da kjent som NWA-TNA. Derimot trakk de seg fra dem i 2004, og i prosessen mottok de rettighetene til NWA World Heavyweight Championship og NWA World Tag Team Championship titlene til 2014, i 2006 trakk NWA tilbake beltene TNA hadde rettighetene til så TNA lagde sine egne belter.
TNA Impact!
TNA startet å sende TV-programmet TNA Impact! 4. juni 2004 på kabel-TV-kanalen Fox Sports Net. Dette ble deres største inntekt. Ett år senere hadde folks vurdering av programmet vært så dårlig at Fox Sports Net ikke fornyet kontrakten. 1. juli 2005 startet TNA å sende TNA Impact! på sine offisielle nettsider gjennom BitTorrent og RealNetworks. Dette gjorde de mens de så etter en ny TV-kanal som ville sende programmet deres. TNA fikk til slutt en avtale med Spike TV, og den første episoden ble sendt 1. oktober 2005. Siden da har TNA Impact! fått mye bedre kritikk enn tidligere. Fra april 2006, har TNA Impact! også blitt sendt på YouTube. TNA vises ved jevne mellomrom i Norge på Eurosport.
Tusj
Tusj er svart tegneblekk. Tusj som fargepigment har tradisjonelt funnes i form av tørkede stenger eller kaker som rives i vann før bruk, men selges nå stort sett alltid som ferdig flytende tusj.
Ordhistorie
Ordet tusj kom på 1700-tallet fra det tyske Tusche eller Tuschfarbe, et ord som igjen er avledet av det franske verbet toucher, som betyr «å legge på farge», «overtrekke med sverte» eller egentlig «berøre». Samme ord ligger til grunnlag for «retusjere». Som handelsvare ble tusj tidligere kalt kinesisk tusj, på tysk chinesische Tusche eller chinesische Tinte, fransk encre de la Chine, engelsk china-ink eller indian ink. Ordet tusj ble lenge, og særlig på tysk, brukt om alle slags farger som forekom i tørkede klosser som skulle rives i vann.
Historie
Tusj ble brukt i Kina allerede fra 2500 f.Kr., men særlig etter at papir ble oppfunnet på 100-tallet. Tusj ble opprinnelig laget av sot fra reint kullpulver blandet med et bindemiddel, for eksempel fiskelim eller gummi, og ofte også tilsatt en parfyme, som moskus eller kamfer.
Tusj ble fremstilt og brukt over store deler av verden, men ble avløst av mindre ressurskrevende væsker etter hvert. Begrepet tusj ble stående som særlig varig og lysekte, såkalt dokumentekte. Det tyske firmaet Pelikan og andre leverte flytende tusj som kunne brukes i spesielle fyllepenner og penner med rørspiss, mens når man ellers skulle skrive eller tegne med tusj, brukte man en spesiell penn med pennesplitt som gjorde at man måtte dyppe ofte.
Oppskrift
Tusj ble opprinnelig laget av lampesot som ble samlet opp, finknust, blandet med vann til en deig som fikk tørke i form av små blokker eller kaker. Når man skulle skrive, dryppet man en dråpe eller tre med vann på blokken, gnidde til vann og sot var blitt suppelignende og lot det trekke opp i busten på en skrivepensel. Skrifter og tegninger med denne soten hadde svartbrune streker som ikke bleknet vekk. De var heller ikke løselige i vann, selv om de nok kunne gnis utover.
En engelsk avhandling om håndskrift fra 1581 av Theophilus, gir følgende oppskrift, som gjengis i originalform:
Tusjpenner
Tusjpenner, også kalt fiberpenner og filtpenner, omfatter forskjellige typer skrive- og tegnepenner som inneholder forskjellige fargestoffer. Fargestoffet sitter i en porøs beholder i penneskaftet og pennene har en filt- eller fiberspiss og er utstyrt med en tett plasthette for at ikke fargestoffet skal tørke fast i den fuktige spissen. I norsk dagligtale blir ofte alle skriveredskaper med hette, det vil stort sett si alle penner som ikke er tørre blyanter eller kulepenner med blekk og hard kule i spissen, litt upresist omtalt som tusj. Enkelte mener at da fargepenner ble vanlige i barnehager, ble begrepet tusj en glob som kan bety alt som kan skrive eller tegne dersom det er en hette som må taes av før bruk. Begrepsutvidelsen har spredt seg, tross riktig varemerking fra fabrikantenes side.
Sprittusj er en merkepenn med filttupp og med fargestoffet oppløst i sprit. Den gir vannfast, delvis vaskeekte merking, og fester også på glatte, ikke-porøse materialer som plast og glass. Det finnes for øvrig en mengde tusjpenner i forskjellige størrelser og farger og med ulike farge- og festeegeneskaper.
Se også
墨
Zhongshan (Guangdong)
Zhongshan (kinesisk: 中山; pinyin: Zhōngshān) er en by på prefekturnivå i provinsen Guangdong i Folkerepublikken Kina. Den er omgitt av Zhuhai i sør, Jingmen i vest, Foshan i nord og Guangzhou i nordøst. I øst er hovedutløpet til Perlefloden.
Historie
Zhongshan het tidligere Xiangshan (香山; Xiāngshān, = velduftende fjell). Xiangshan ble opprettet som et fylke under Song-dynastiet, og omfattet da et vesentlig større område enn nå. Det strakk seg helt med til øyene rundt dagens Macao. Men navnet ble i 1925 endret for å hedre doktor Sun Zhongshan, bedre kjent som Sun Yat-sen, som ble født i 1866 i landsbyen Cuiheng i storkommunen Nanlang her. Fødestedet er fremdeles en turistattraksjon, med et eget Sun Yat-sen-museum i minneparken Sunwen.
Administrative enheter
Et særtrekk ved Zhongshan er at det administrativt ikke er inndelt i enheter på fylkesnivå, i motsetning til nesten alle andre kinesiske byprefekturer. Alle administrative enheter er av lavere forvaltningsmessig nivå; seks såkalte nabolagsdistrikter og 18 storkommuner:
Økonomisk vekst
Zhongshan tilhører et område med svært sterk økonomisk vekst.
Fremdeles står primærnæringene sterkt, med jordbruksproduksjon av ris, litchi, bananer og sukkerrør. Det er også en stor blomsterdyrkning; byen Xiaolan er velkjent for sine krysantemumblomster.
I Zhongshan ligger også Zhongshan kullkraftverk med 110 MW installert effekt.
Zhongshan er sammen med Dongguan, Nanhai og Shunde blitt kalt Guangdongs fire små tigre. En rekke industrier gjør det godt i byprefekturet. Dachong er kjent for sin mahogny møbelindustri, Dongfeng for elektriske husholdningsartikler, Guzhen for lamper og belysningstilbehør, Huangpu for matvareindustri, Shaxi for casual wear klesindustri, Xiaolan for låser, annen jernvareindustri og elektronisk akustisk utstyr.
Jernbane
Høyhastighetsbanen Guangzhou–Zhuhai Intercity Mass Rapid Transit betjener byen.
Vei
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai sør for Zhongshan. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Edvard Storms gate (Oslo)
Edvard Storms gate (3-5) er en kort gate i Oslo. Den går mellom Pilestredet og Holbergs plass.
Den fikk sitt navn i 1866 og er oppkalt etter dikteren og sogneprest Edvard Storm (1749–1794).
The Kitchen
The Kitchen er et non-profit, tverrfaglig kunstsenter i New York, med spesiell vekt på å identifisere, støtte og presentere innovative kunstnere, nye og ukjente talenter, og etablerte kunstnere som ønsker å ta uvanlige kreative sjanser.
A Night at the Opera
A Night at the Opera kan sikte til:
The Kitchen
The Kitchen ble grunnlagt i Greenwich Village i 1971 og det har navnet fra den opprinnelige beliggenheten, kjøkkenet på Mercer Arts Center. Selv om det først var ment som et sted for utstilling av videokunst, så utvidet the Kitchen snart sitt formål til å omfatte andre kunstformer, både visuelle og utøvende. Betydningsfulle kunstnere fra the Kitchen er Philip Glass, Rhys Chatham, Glenn Branca, Laurie Anderson, John Moran, Peter Greenaway, Ridge Theater, The Future Sound of London, Leisure Class, Brian Eno og Cindy Sherman.
7. etappe i Tour de France 2005
Info
7. etappe gikk fra den fcranske byen Lunéville til Karlsruhe i Tyskland. Etappen var preget av et langt brudd av Fabian Wegmann. Han var i brudd i 160 km, 149 av disse i et solobrudd. Wegmann ble tatt igjen ca. 20 km fra mål. I spurten seiret McEwen ettar at Boonen og Hushovd feilet. Hushovd la seg på hjulet til Boonen som for første gang denne touren gjorde en dårlig spurt. Dermed endte også Hushovd lenger ned på resultatlista enn ønskelig. Bäckstedt var bra med i spurten og utfordret McEwen inn til døra!
Innlagte spurter
1. mellomsprint i Rambervilliers (32,5 km)
2. mellomsprint i Brumath (146,5 km)
3. mellomsprint i Rastatt (169,5 km)
Klatretrøye
Col de la Chipotte 4. kategori (45 km)
Col du Hantz 3. kategori (74 km)
Per I. Ananiassen
Per Idar Ananiassen (født 6. oktober 1964 i Berlevåg), bosatt i Bergen fra 1968 er en norsk dramaturg og kunstnerisk leder. Han var dramaturg ved Trøndelag Teater 2001–2008, og er kunstnerisk og daglig leder ved Teaterhuset Avant Garden fra 2008.
Ananiassen er også kunstnerisk leder for Bastard – Trondheim internasjonale scenekunstfestival og for Den unge garde.
Tyfus
Tyfus kan vise til:
Fakultet for informasjonsteknologi, matematikk og elektroteknikk
Fakultet for informasjonsteknologi, matematikk og elektroteknikk, bedre kjent som IME-fakultetet, var et fakultet ved Norges teknisk-naturvitenskapelige universitet (NTNU). Fakultetets fagområder var blant annet datateknikk/informasjonsvitenskap, matematikk, elektronikk, kommunikasjonsteknologi, teknisk kybernetikk og elkraftteknikk.
IME-fakultetet hadde et hovedansvar for den integrerte lektorutdanningen i realfag. IME stod dessuten for en betydelig studiepoengproduksjon gjennom grunnundervisning i matematiske og datatekniske fag for universitetets øvrige fagmiljøer. Bedrifter som FAST og Mison er eksempler på bedrifter kommersialisert med grunnlag i aktivitet ved fakultetet. Fakultetet var også initiativtaker til prosjektet Trådløse Trondheim.
Som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag (HiST) og Høgskolen i Ålesund (nå: NTNU i Ålesund) ble det til dels store endringer i institutt- og fakultetsstruktur ved NTNU fra 1. januar 2017. Virksomheten ved de seks IME-instituttene videreføres i det nye Fakultet for informasjonsteknologi og elektroteknikk, der også enheter fra Gjøvik og tidligere HiST inngår.
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Fakultetet omfattet seks institutter:
Svingen holdeplass
Svingen holdeplass ligger på Kongsvingerbanen i Lillestrøm kommune. Den betjenes av lokaltogene mellom Asker og Kongsvinger.
Undergrunnsmusikk
Undergrunnsmusikk består av musikalske sjangre som eksisterer hinsides kommersiell musikk. Enhver sang som ikke er kommersiell er betraktet som undergrunn. Undergrunnsmusikken er all vesentlighet en praksis, en kulturell musikkfilosofi som eksisterer utenfor mainstream. Slik musikk kan tendere til å uttrykke felles ideer, eksempelvis stor oppmerksomhet på oppriktighet og intimitet, frihet for kreativ uttrykk i motsetningen til kommersiell musikks formalistiske komposisjoner, og en forståelse for kunstnerisk individualitet og egenart framfor konformiteten til trendene til mainstream-musikken. Bortsett fra kanskje undergrunnsmiljøet for rocken i tiden før Mikhail Gorbatsjov i Sovjetunionen, er det få typer for undergrunnsmusikk som er helt og holdent skjult, skjønt framføringer og innspillinger kan være vanskelig for utenforstående å finne.
Begrepet «undergrunnsmusikk» har vært benyttet på ulike musikalske bevegelser, eksempelvis på psykedelisk musikk på midten av 1960-tallet på den amerikanske østkysten. På 1960-tallet fikk betegnelsen «undergrunn» blitt knyttet til hippienes motkultur, inkludert litteratur, tegneserier, blader og musikk, som forsøkte å finne alternative distribusjonen utenfor og under det kommersielle Amerika. Etter 1960-tallet ble betydningen endret. Det kan også henspille på 1970-tallets gjøre-det-selv og anti-korporatisme til punkrocken, tidlig på 1990-tallets grunge, eller 2000-tallets hiphop. Betegnelsen har i de siste tiårene fram til 2010-tallet kommet til å være definert ve enhver musiker som forsøker å unngå å bli fanget inn av mainstreams kommersielle musikkindustri. Frank Zappa forsøkte å definere «undergrunn» som ikke noe annet enn at «mainstream kommer til deg, men du må selv gå til undergrunnen.»
En del rockband i undergrunnen fikk et tvetydig fotfestet utover sitt miljø. De er de radikale, aggressive band på 1960-tallet som The Velvet Underground, The Stooges, og MC5, 1970-tallets band som The Sex Pistols, The Damned, The Clash, og 1980-tallets hardcore punk-band som Discharge. En del undergrunnsstiler ble til sist en del av de kommersielle popstilene, som eksempelvis undergrunnens hiphop-stil tidlig på 1980-tallet.
På 2000-tallet har den økte tilgjengeligheten av Internett og digital musikkteknologier gjort undergrunnsmusikk langt enklere å spre ved hjelp av streamingradio og podcast. En del eksperter innen kulturelle studier har argumentert at «det er ikke lenger noen undergrunn» da Internett har gjort hva som var undergrunnsmusikken tilgjengelig til alle ved et klikk på musen. I henhold til musikkskribenten Simon Reynolds har «weben utslettet ideen om en virkelig undergrunn; det er nå altfor lett for alle å finne ut alt.» Det forutsetter at et hvert miljø er interessert i å være tilgjengelig på Internett.
Charlie Dominici
Charlie Dominici er en amerikansk sanger (født i Brooklyn, New York), mest kjent som den andre vokalisten i det progressive metal bandet Dream Theater. Han erstattet Chris Collins (På den tiden gikk bandet under navnet Majesty), og ble senere erstattet av kanadieren James LaBrie.
Biografi
Dominici ble først kjent gjennom gruppen Franke and the Knockouts, hvor han spilte gitar og sang støttevokaler. Han gjennomgikk en opptaksprøve for bandet Dream Theater i 1987, og ble i november det året ansatt som fast vokalist.
Sammen med Dream Theater spilte han inn et album, When Dream and Day Unite, i 1989. Men siden Dominici var en god del eldre en de andre bandmedlemmene, og ikke gikk overens med de andre medlemmene, fikk han sparken fra bandet en stund etter When Dream and Day Unite ble sluppet. De andre bandmedlemmene mente at Dominicis stemme var for popaktig, og ikke passet inn i den progressive stilen Dream Theater spilte. De sammenlignet det med at Billy Joel skulle synge i Queensrÿche. Dominici var en god vokalist, som dessverre hadde havnet i feil band.
Dominici holdt kontakten med Dream Theater selv om han etter hvert la metalbransjen bak seg, og begynte å jobbe med biler. Dominici ble senere invitert til å synge på Mike Portnoys bryllup med Merlene Apuzzo. Dominici begynte også å arbeide på et album sammen med sin bror, Kane Daily, men dette albumet så aldri dagens lys. I 2003 la Dominici ut en sang han hadde spilt inn på hjemmesiden sin, men den ble raskt fjernet, og sangen inneholdt kun piano.
Dominici kan også bli hørt på Dream Theater bootlegen When Dream and Day Unite Demos, som ble sluppet av YtseJam Records. Denne disken inneholder demoer og prøveinnspillinger fra tiden før When Dream and Day Unite. Den inneholder bl.a Dominici som synger coversanger av The Beatles og julesangen O Holy Night.
I 2004 ble Dominici invitert med opp på scenen sammen med sine gamle kompiser i Dream Theater for å synge noen sanger i anledning albumet When Dream and Day Unites 15. årsdag. Etter at bandet hadde spilt gjennom hele albumet, spilte de «To Live Forever», en sang som ble skrevet i den samme tidsperioden, men ikke inkludert på albumet, og her fikk Dominici synge. Så spilte de Metropolis, hvor Dominici og LaBrie sang en duett, sammen med tidligere bandmedlem Derek Sherinian på keyboard. Denne fremføringen ble tatt opp på DVD og CD, og senere gitt ut som en bootleg via YtesJam Records under navnet "When Dream and Day Reunite". Dominici, som ikke hadde sunget siden 1989, fikk igjen lyst til å skape musikk, og begynte å lage sitt eget soloalbum. Dette albumet ble gitt ut i 2005 under navnet "O3: A Trilogy, Part 1". Dette er det første albumet i en serie på tre.
Dominici, som nå har ingått en avtale med InsideOut Records, ga ut sitt andre album i serien i februar 2007. Denne innspillingen er mye tyngre og mere progressiv en hans forrige album, og er det første som ble spilt inn med et fullt band, under navnet Dominici.
Dominici vil være oppvarmingsband for Dream Theater tre steder på deres Chaos in Motion turné.
Songshanfjellene
Songshanfjellene (kinesisk: 嵩山; hanyu pinyin: Sōngshān, eller Songfjellene, ettersom shan betyr «fjell» på kinesisk) ligger i Dengfeng fylke i provinsen Henan. Det inngår blant Kinas fem hellige fjell som det midtre. Betegnelsen «de fem mektige fjell» går tilbake til taoismen; det finnes også en oppstilling med fire hellige fjell som er knyttet til buddhistisk tradisjon.
For å kunne kommunisere med gudene befalte kongene at det skulle bygges taoistiske templer på toppen av hver av de fem hellige fjellene. Ifølge taoistisk tro var disse fjelltoppene bosteder for udødelige, og at magiske lingzhi-sopp som gir evig liv gror på fjellsidene, og at kraften qi er mest utpreget her.
Songshanfjellene har 36 topper strekker seg over 60 km, og løper sør for og parallelt med Den gule flod i Kina.
De viktigste toppene er Taishifjellet og Shaoshifjellet; høyeste topp er på 1494 moh.
Skogene som dekker fjellområdet har fått stor mytisk kulturell betydning. Det finnes trær som tillegges egen historie og eden iboende kraft. Blant dem er Songyangakademiets «generalsypress», det «femterangs visdomstre» i Shaolintempelet, jomfruhårtempelet i Fawangtempelet fra Han-dynastiets tid (206 f.Kr.-220 e.Kr.), «sypresseskogen» i Zhongyuetempelet, «bodhitreet» i Yongtaitempelet, og mange flere. Skogen og trærne omtales ofte i kinesisk eldre og nyere litteratur.
I fjellområdet er det også mange kulturelt viktige templer og andre anlegg. Det mest kjente er Shaolintempelet, der munkene har utviklet og fortsatt praktiserer gamle kinesiske kampsporter 　som qigong, qinggong og andre former for kung fu.
Det er også andre templer av stor betydning, som Zhongyuetempelet (kalt «det lille palass»), Fawang- og Huishantemplene (de to er Kinas eldste bestående tempelanlegg), og de to eldste astronomiske observatorier i Kina (begge bevart i god tilstand). Tårnet i Songyuetempelet er det eldste buddhistiske tårn som eksisterer i landet. Det ble bygd under Det nordlige Wei-dynastiets tid (520), har 15 etasjer og er over 40 meter høyt. Det er samtidig Kinas eldste polygonale tårn.
Songshan har også en stor mengde steleinskripsjoner, mer enn 2000, etterlatt av fremtredende kalliografer som Yan Zhenqing, Su Dongpo, Huang Tingjian og Mi You.
Njaruanda
Njaruanda er et bantuspråk i nigerkongo-familien som primært blir talt i Rwanda, hvor det er et offisielt språk, samt i sørlige Uganda og tilgrensende områder av Den demokratiske republikken Kongo. Njaruanda er innbyrdes forståelig med rundi, som snakkes i Burundi.
I likhet med de fleste andre språk i Afrika sør for Sahara er njaruanda et tonespråk. I likhet med andre bantuspråk er det et agglutinerende språk og har et samsvarsbøyende nominalklassesystem.
Nøklevann
Etymologi
Nøkle- i Nøklevann kommer av norrønt mikill som betyr stor (jf. f.eks. Nøkleby på Ringerike og i Fredrikstad). Nøklevann betyr dermed det store vannet eller Storvann. En folkeetymologisk forklaring går ut på at navnet skyldes vannets form som en nøkkel, men denne forklaringen er usannsynlig fordi navnesetterne ikke så vannet ovenfra og neppe hadde tilgang på kart over området.
Drikkevann
På slutten av 1800-tallet ble det bestemt av Nøklevann skulle brukes som drikkevann. Demningen ved Rustadsaga ble utbedret i 1903 og det ble anlagt et vannverk med vanninntak. Vannstanden ble ikke hevet, men laveste regulerte vannstand (LRV) ble senket ca 3 meter, slik at reguleringshøyden ble ca 6 meter. I 1923 ble demningen utvidet, og vannstanden hevet med to meter. Nøklevann var en del av drikkevannsforsyningen frem til 1983, da området ble frigitt for alminnelig bruk. Fortsatt har vannet status som reservedrikkevann.
Dyreliv
Vannet har gode bestander av vanlige fiskearter, samt edelkreps. Det er også en viktig lokalitet for ender og vadefugler. I de senere år har bever etablert seg ved Sørlivika. Etterhvert som den har drept en del lauvtrær, har området også blitt attraktivt for hakkespetter.
Friluftsliv og idrett
Området rundt Nøklevann er et populært turområde for Oslos innbyggere, både sommerstid som vinterstid. Noe av grunnen til dette er tilgjengligheten, da vannet ligger relativt nære T-banestasjonene Ulsrud, Bøler og Bogerud.
Nøklevann ro- og padleklubb holder til ved Rustadsaga.
Løpet Nøklevann Rundt arrangeres årlig av Bøler Idrettsforening. Løpstraseen er på 9,7 kilometer.
Bebyggelse rundt vannet
Nøklevann ligger godt innenfor markagrensen og har derfor ikke bebyggelse rundt seg i dag. Det har imidlertid tidligere vært flere bebodde steder rundt vannet.
Bråten
Stedet Bråten i vestenden var bebodd siden middelalderen. Fra 1700-tallet tilhørte det Oslo Hospital, før det i 1842 kom i privat eie igjen. Aker kommune kjøpte opp plassen i 1903 i forbindelse med at Nøklevann skulle brukes som drikkevann, men Bråten var bebodd helt frem til 1960 da den siste beboeren døde. Året etter ble husene revet. I dag brukes Bråten som badeplass og godkjent bålsted.
Sarabråten
Sarabråten var opprinnelig en plass under Rustad gård, da under navnet Jørgensrud. I 1856 ble Sarabråten kjøpt av firma Th. Heftye, senere kjøpte Heftye store deler av de omliggene skogområdene.
Kronprins Carl (senere kong Karl XV av Sverige og Norge) var en fast gjest ved Sarabråten. Carl var en ivrig amatørmaler, og malte et bilde av Nøklevann som i dag henger på Det kongelige slott i Oslo. Også kong Oscar II besøkte Sarabråten.
I 1911 kjøpte kommunen Sarabråten av Heftye jr, på grunn av at Nøklevann var blitt drikkevann. Den store dragestilvillaen ble revet i 1917, mens kuskeboligen, et annet våningshus og et uthus ble stående. Kuskeboligen - det siste gjenværende huset ved Sarabråten - gikk tapt i en brann i 1971.
Kattisa
Navnet Kattisa kommer antakelig av det gamle fiskeredskapet kattise. Kattisa var en plass under Sarabråten. Den ble brukt som hvilested for plankekjørere på vei fra Enebakk til Kristiania. Den såkalte Plankeveien gikk forbi Kattisa, og vinterstid gikk den over Nøklevann.
Serveringsstedet Kattisa måtte stenges i 1915 på grunn av at det lå for nære drikkevannsreservoaret. Året etter ble bygningene revet. Nå er det godkjent bålplass her.
Hangaza
Hangaza er en etnisk og språklig gruppe basert i Kagera-regionen i nordvest-Tanzania. Hangaza-befolkningen var beregnet til 150 000 i 1987.
Nøklevann
Bremsrud
Bremsrud var bebodd så langt tilbake som til 1350, og var lenge et selvstendig bruk. Senere kom det inn under Rustad gård. Bremsrud ligger på østsiden av Nøklevann.
Siste del av bruket ble nedlagt da Nøklevann ble omgjort til drikkevann. På stedet er det i dag godkjent bålplass.
Rustadsaga
Rustadsaga startet opp som et sagbruk under Rustad gård på slutten av 1600-tallet. Det var i drift helt frem til 1954. Det har også vært spinnerivirksomhet ved Rustadsaga. Bygningene eies i dag av Oslo kommune, og drives som sportsstue. Det er fortsatt privatbolig på stedet.
Motivasjon – Mestring – Muligheter
Innspill
Kunnskapsdepartementet har fått mange innspill til stortingsmeldingen. Elevorganisasjonen sendte blant annet et åpent brev til Kunnskapsdepartementet med et forslag om større valgfrihet på ungdomsskolen. Det konkrete forslaget gikk ut på at elevene selv skal kunne velge fordypningstema i fagene matte, norsk, engelsk, samfunnsfag og naturfag. Elevorganisasjonen foreslår at elevene skal bruke én fjerdedel av timene i faget på å jobbe med sitt fordypningstema. ''«Vi tror økt valgfrihet vil gi elevene økt følelse av mestring. Vi håper også at denne måten å fordype seg på vil gi lærerne økt handlingsfrihet. Det er en mulighet for dem til å eksperimentere med arbeidsmetoder»'', sa Andreas Borud, påtroppende leder i Elevorganisasjonen.
Jan Gunnar Hoff
Jan Gunnar Hoff (født 22. oktober 1958) er en norsk jazzmusiker (piano), komponist, arrangør og professor ved Universitetet i Tromsø og ved Institutt for rytmisk musikk ved Universitetet i Agder.
Hoff er utdannet ved jazzlinja ved Norges teknisk-naturvitenskapelige universitet under Terje Bjørklund (1986–1989) og i komposisjon fra Norges musikkhøgskole (2001). Han debuterte på Ad Lib Jazzklubb (1976) i Bodø med egen trio. Han spilte også med artister som Jon Christensen og Jon Eberson i 1977–78, i lokale jazzprosjekter. Med Finn Sletten og Kåre Garnes / Terje Venaas spilte han i Trio Nord 1990–92, som også turnerte med Marit Sandvik og Karin Krog i Skandinavia. Han debuterte ved Festspillene i Nord-Norge 1992) med egen suite. Hoff ga ut soloplatene Syklus (Odin Records, 1993), Moving (Curling Legs, 1995) og Crosslands (Curling Legs, 1998). Hoff var med på å starte The Groove Valley JazzCamp i Beiarn sør for Bodø, og var kunstnerisk leder 2005–09. Videre initierte han Bodø Jazz Open i oktober 2010, og var festivalsjef i perioden 2011-2020.
Jan Gunnar Hoff Group
Jan Gunnar Hoff Group med Audun Kleive, Bjørn Kjellemyr, Knut Riisnæs, Trond Kopperud, Tor Yttredal og Celio de Carvalho, debuterte ved Nordland Musikkfestuke i 1993 som kvartett. Med Per Jørgensen debuterte de ved Vossajazz i 1995, da også Tore Brunborg ble med, samt Mathias Eick og Børge Petersen-Øverleir. De ga ut In town (Curling Legs, 2003) og spilte på Den europeiske kringkastingsunions konserter, TV fra Moldejazz i 1996 og i 2001 med Pat Metheny på Moldejazz.
Hoff turnerte 2007–08 Ukraina og Estland med gitaristen Mike Stern, og ga ut plater og konserter med Maria Joao. Med slagverkeren Alex Acuna fra Weather Report og bassisten Per Mathisen har han turnert og laget plater siden 2009.
Daniel Damvall
Daniel Damvall (født 1992) spilte rollen som Biffen i Olsenbanden jr. filmene.
Valdez-Cordova Census Area
Valdez-Cordova Census Area er et statistikkområde i den amerikanske delstaten Alaska. Området har et totalt areal på 104 481 kvadratkilometer, hvorav 88 681 km² land og 15 800 km² vann, og et folketall på 9 636 (2010). Den største byen er Valdez.
Folketellingsområdet ligger i de sørøstlige delene av delstaten, og grenser mot Southeast Fairbanks Census Area i nord, Yukon i øst, Yakutat City and Borough i sørøst, Kenai Peninsula Borough og Municipality of Anchorage i vest og Matanuska-Susitna Borough i nordvest.
Mauricio Sabillón
Mauricio Alberto Sabillón Peña (født 11. november 1978 i Quimistán) er en honduransk profesjonell fotballspiller som spiller for den kinesiske fotballklubben Hangzhou Greentown. Han spiller forsvar, og er også en del av. Sabillón har spilt for flere andre klubber i sin karriere, blant annet CD Marathon fra Honduras.
Han ble tatt ut til Fotball-VM 2010 i Sør-Afrika.
Det korniske nasjonalistparti
Det korniske nasjonalistparti (Cornish Nationalist Party, CNP) er et politisk parti i Cornwall, England. Det ble opprettet 28. mai 1975 etter en splittelse i partiet Mebyon Kernow.
Medlemmene arbeider for at Cornwall skal løsrives fra England, og eventuelt også fra Storbritannia. Der arbeider også for å bevare en kornisk identitet, herunder fremme av det korniske språk, og søker å opprette kontakt med folk i andre land som har røtter fra Cornwall og mennesker i andre områder som har en lignende situasjon som Cornwall.
Partiet minnes den 27. juni hvert år Thomas Flamank, lederen for det korniske opprøret i 1497 i en seremoni i Bodmin.
CNP utgir bladet An Baner Kernewek (Det korniske banner) fire ganger i året.
Southeast Fairbanks Census Area
Southeast Fairbanks ligger i de østlige delene av delstaten, med grenser til Fairbanks North Star Borough i nordvest, Yukon-Koyukuk Census Area i nordøst, Yukon i øst, Valdez-Cordova Census Area i sør, Matanuska-Susitna Borough i sørvest og Denali Borough i vest.
Vinza
Vinza er en etnisk og språklig gruppe basert i nordvestre Tanzania. I 1987 var vinza-befolkningen beregnet til 10 000.
Ha (folk)
Ha er en etnisk og språklig gruppe basert i Kigoma-regionen i vestre Tanzania. I 2001 var ha-befolkningen beregnet til 990 000.
Bjørklundfamilien
Bjørklundfamilien er en familie på Fevik som driver steinindustrien på Fevik som startet opp i 1870-årene. Grunnlaget var den særegne fjæregranitten. Den egnet seg godt til bautaer, gravsteiner og som byggemateriale. Rundt 1905 var det tre bedrifter som drev med steinhogging på Fevik (Calberg, Evensen & Schmüser, August Øberg), og virksomheten sysselsatte 50-75 personer. Mye av produksjonen gikk til eksport. I 1906 fikk Axel Bjørklund, som da var formann hos Evensen & Schmüser, i oppdrag å lage bautaen over Terje Vigen som i dag står ved Fjære kirke. Bjørklund startet i 1920 sin egen bedrift, og denne bedriften, som i dag er den eneste steinhuggeribedriften på Fevik, drives fremdeles av Bjørklund familien. Arnold Bjørklund, driver steinindustrien nå idag.
Blomsterbiller
Blomsterbiller (Scraptiidae) er en familie av biller som er vanlige å finne på blomster. Den ble tidligere regnet som to familier, vedblomsterbiller (Scraptiidae i snever forstand) og blomsterbiller (Anaspidae). Disse billene ligner på broddbiller (Mordellidae) eller på visse vedborere (Melandryidae). Larvene lever i død ved.
Utseende
Små til middelsstore (1 – 13,5 mm, de fleste 2 – 6 mm), avlange biller. Oversiden er kledt med korte hår og er matt på grunn av kraftig mikroskulptur. På farge er de gulaktige, brunlige, eller svarte, brystskjoldet er av og til rødt. Billenes underside er mer hvelvet enn oversiden, sett fra siden kan de nærmest beskrives som bananformede. Hodet er forholdsvis lite og rundt og holdes nedoverrettet, slik at det er lite synlig ovenfra når billen er i live (biller i samlinger er som oftest preparert med hodet fremstrakt). Fasettøynene er ovale, hos underfamilien vedblomsterbiller er de innskåret i fremkanten. Antennene er omtrent så lange som hodet og brystskjoldet til sammen, 11-leddete, fortykkede mot spissen, men uten en tydelig kølle. Hos underfamilien blomsterbiller (Anaspidinae) er de svarte med gul rot. Hodet er skarpt innsnevret bakerst, særlig hos underfamilien blomsterbiller, som har en tydelig "krage". Brystskjoldet er vanligvis bredere enn langt, ved roten like bredt som dekkvingene. Sidene er rundede, sidekantene er antydede bakerst, men helt utvisket lenger framme. Dekkvingene er avlange og noe flate. I motsetning til hos broddbiller (Mordellidae) dekker de hele bakkroppen. De mangler punktrekker, men har som oftest en markert, tverr-rynket mikroskulptur. Beina er nokså lange, særlig føttene (tarsene). For- og mellomføttene er fem-leddet, bakføttene fire-leddet. Hos underfamilien blomsterbiller (Anaspidinae) har mellom- og bakbeina avflatede, brede lår og legger. Leggene har et par lange, lyse sporer ytterst. Bakføttene (metatarsi) er lengre enn leggene (tibiae), fotleddene er sylindriske og gradvis smalere og kortere utover. Det innerste fotleddet alene er nesten like langt som leggen. På forføttene er to av leddene tolappede. Larvene er avlange, lyse, med nokså lange bein.
Eksterne lenker
Anaspis flava:. Scraptia fuscula:. Larve:
Nintendo Selects
Nintendo Selects, tidligere Player's Choice, er en serie billige spill, som er å få kjøpt til Nintendos spillkonsoller. Disse spillene kjennes igjen på sine sølvfargede esker og lave prisnivå.
Tonya Harding
Tonya Maxine Harding (født 12. november 1970) er en tidligere amerikansk kunstløper som deltok i de olympiske vinterleker 1992 i Albertville og 1994 i Lillehammer.
Håndball-EM 2006 for menn
Håndball-EM 2006 for menn var det sjuende europamesterskapet i håndball for menn, og ble arrangert i januar-februar 2006 i Sveits.
Tonya Harding
Hun kom på andreplass i verdensmesterskapet i 1991 og på fjerdeplass i de olympiske vinterlekene i Albertville i 1992. Hun var den første kvinnen i USA, og den andre i verden, som fremførte en trippel axel under et mesterskap. Hun fikk sitt store gjennombrudd i 1991.
Under OL i 1994, klarte hun nesten ikke å vise seg på isen tidsnok da hennes navn ble ropt opp for friprogrammet, fordi hun var desperat etter å få å byttet ut en ødelagt skøyteskolisse. Den nye skolissen viste seg å være for kort til å fullt ut snøre på skøyteskoen, og etter å ha misset på åpningshoppet i programmet så avbrøt hun dette gråtende, og måtte igjen spørre dommeren om tillatelse til å finne et nytt snøre. Hun fikk utsatt sitt friprogram, og gjennomførte sitt program etter å ha fått utsatt sin starttid til fire løpere senere. Hun ble til slutt nummer sju i selve friprogrammet og sammenlagt nummer åtte etter en tiendeplass i kortprogrammet.
Hun har etter millenniumskiftet vært aktiv som bokser og deltatt i flere mesterskap.
Type
Type kan referere til:
Referanser
نمط (توضيح) Typ Typ Tipo Típus (egyértelműsítő lap) 型 Typ Typ Kata (olika betydelser)
University of Utah
University of Utah er et delstatseid universitet i Salt Lake City i delstaten Utah, USA. Det er et flaggskipuniversitet som ble opprettet i 1850 av Brigham Young. Etter bare to år måtte skolen stenge og gjenoppstod med uavhengige eiere. Dagens navn fikk det i 1894, og er et av ti universiteter som utgjør Utah System of Higher Education.
universitetet var en av de fire opprinnelige nodene i Arpanet, og IT-fag har vært et avansert forskningsfelt ved University of Utah. IT-forskningen er forbundet med noen av landets ledende institusjoner og selskaper på feltet. Også forskning og studier innen økonomi og medisin holder høyt nivå. Studiene innen genetikk nyter godt av forskernes adgang til slektsarkivet til mormonerne i byen.
Ved universitetet var det 28 619 studenter og 1 758 vitenskapelig ansatte i 2006, og samme året var skolepengene US$ 4 663 for studenter folkeregistrert i Utah. Studiene gis opp til doktorgradsnivå.
ʾAbd al-Ilah Binkiran
Binkīrān var på 1970-tallet en politisk aktivist på venstresida. Siden parlamentsvalget 14. november 1997 har han representert Sala i parlamentet. I 2008 ble han valgt til leder for Frihets- og utviklingspartiet, og tok da over etter Saʾad ad-Din al-ʾUthmani.